CELEX: 62017TN0352
Language: fi
Date: 2017-06-02 00:00:00
Title: Asia T-352/17: Kanne 2.6.2017 – Korwin-Mikke v. parlamentti

24.7.2017   
            
            
               FI
            
            
               Euroopan unionin virallinen lehti
            
            
               C 239/69
            
         Kanne 2.6.2017 – Korwin-Mikke v. parlamentti
   (Asia T-352/17)
   (2017/C 239/80)
   Oikeudenkäyntikieli: ranska
   
      Asianosaiset
   
   
      Kantaja: Janusz Korwin-Mikke (Jozefow, Puola) (edustajat: asianajajat M. Cherchi, A. Daoût ja M. Dekleermaker)
   
      Vastaaja: Euroopan parlamentti
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               ottamaan kanteen tutkittavaksi ja toteamaan sen perustelluksi ja
            
         tämän johdosta
   
               —
            
            
               kumoamaan Euroopan parlamentin puhemiehistön 3.4.2017 tekemän päätöksen
            
         
               —
            
            
               kumoamaan Euroopan parlamentin puhemiehistön 14.3.2017 tekemän aiemman päätöksen
            
         
               —
            
            
               määräämään korvattaviksi riidanalaisista päätöksistä aiheutuneen taloudellisen vahingon ja henkisen kärsimyksen eli myöntämään kantajalle 19 180 suuruisen summan
            
         
               —
            
            
               joka tapauksessa velvoittamaan Euroopan parlamentin korvaamaan kaikki oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja vetoaa kanteensa tueksi kahteen kanneperusteeseen.
   
               1)
            
            
               Ensimmäinen kanneperuste, jonka mukaan Euroopan unionin perusoikeuskirjan 11 artiklaa on rikottu, sananvapauden yleistä periaatetta, luettuna yhdessä Euroopan ihmisoikeussopimuksen 10 artiklan ja perusoikeuskirjan 52 artiklan kanssa, on loukattu, kun erityisesti otetaan huomioon, että lausumat, joita riidanalaiset päätökset koskevat, esitti Euroopan parlamentin jäsen tehtäväänsä hoitaessaan ja Euroopan unionin toimielimissä, minkä lisäksi parlamentin työjärjestyksen 166 artiklaa ja perusoikeuskirjan 41 artiklaa on rikottu, periaatetta Euroopan unionin toimielinten päätöksiä koskevasta perusteluvelvollisuudesta ei ole noudatettu, SEUT 296 artiklaa on rikottu, on tehty ilmeinen arviointivirhe ja toimivalta on ylitetty.
            
         
               2)
            
            
               Toinen kanneperuste, jonka mukaan perusoikeuskirjan 41 artiklaa on rikottu, periaatetta Euroopan unionin toimielinten päätöksiä koskevasta perusteluvelvollisuudesta ei ole noudatettu, suhteellisuusperiaatetta on loukattu, on tehty ilmeinen arviointivirhe ja toimivalta on ylitetty.